María Luisa Orobia, conoixida esportivament como Luisi y naixida de Villanueva de Galligo l'1 de noviembre de 1945, ye una atleta aragonesa especializada en prebas de velocidat y saltos que estió campiona d'Espanya en bells prebas, tenió qualques récords d'Espanya y fue internacional con Espanya cinco vegadas. Chunto a atras aragonesas como Blanca Miret u Rosa Sierra fuoron bellas d'as prencipals figuras d'a tornada de l'atletismo femenín a Aragón y Espanya, dimpués d'a prohibición d'a practica esportiva femenina d'o rechimen de Franco.